title: Treuzfurmadur Jezuz
text: Treuzfurmadur Jezuz pe treuzneuziadur zo un darvoud kontet en Aviel, war ur menez uhel, ma welas an ebestel Pêr, Jakez ha Yann, Jezuz en e c'hloar hag Eliaz ha Moizez o komz gant Jezuz.
  
  Gouel an Tabor pe gouel Jezuz treuzfurmet eo anv ar gouel ma reer eñvor eus an darvoud-se. Lidet e vez d’ar 6 a viz Eost, en deiziadur ar bloavezh kristen hag el levr-oferenn.
  
  Testenn an aviel
  Treuzfurmadur Jezuz zo kontet gant Mazhev 17,1-9, Mark 9,1-10, Lukaz 9,28-36, ha gant Pêr en e eil lizher.
  
  Lec'h treuzneuziadur 
  An hengoun kristen a ra eus Menez Tabor, e Bro-C'halilea, lec'h treuzfurmadur Jezuz. An aviel ne ro ket anv ar menez lec'h ma voe treuzfurmet Jezuz, met er 4e kantvet sant Siril a Jeruzalem, sant Jerom hag Orijen a roio un testeni sklaer war ar poent-se.
  
  Un nebeud biblourien a laka an darvoud-mañ e Menez Hermon, abalamour ma c'hoarvez an darvoudoù kontet a-raok ha war-lec'h, en Aviel, er c'horn-bro-se.
  
  Oberennoù
  
  Livadur e-pad an Azginivelezh
   Giovanni Bellini : Trasfigurazione di Cristo (1480-1485), mirdi Capodimonte, Napoli
   Lorenzo Lotto : La Trasfigurazione (1510-1512), Pinacoteca Comunale, Recanati
   Le Titien : La trasfigurazione (1560), chiesa di San Salvador, Venezia 
   Gérard David : La Trasfigurazione di Cristo (1520), O. L. Vrouwekerk, Brugge
   Raphaël : La Trasfigurazione (1520), Mirdioù ar Vatikan
  
  Gwerennoù-livet
   Iliz Plogoneg, Ar dreuzfurmadur, gwerenn-livet, 16vet kantvet, e tu dehou keur an iliz
   Iliz Brasparzh, Treuzfurmadur, er werenn-livet e tu su d’ar c'heur
   Iliz Gwineventer, Treuzfurmadur, a-us d’an aoter ar Werc’hez Vari, 1931
  
  Pennad kar
   Menez Tabor
  
  Notennoù
  
  Jezuz Nazaret
  Gouelioù kristen